জোসায়া উইলার্ড গিবস
জোসায়া উইলার্ড গিবস (ইংরেজি: Josiah Willard Gibbs) একজন মার্কিন বিজ্ঞানী যিনি পদার্থবিজ্ঞান, রসায়ন ও গণিতে তাত্ত্বিক অবদান রেখেছেন। গিবস মার্কিন যুক্তরাষ্ট্রের প্রকৌশলে প্রথম ডক্টরেট ডিগ্রির অধিকারী। তিনি ১৮৭১ থেকে তার মৃত্যু পর্যন্ত ইয়েল বিশ্ববিদ্যালয়ের গাণিতিক পদার্থবিজ্ঞানের অধ্যাপক ছিলেন। গাণিতিক পদার্থবিজ্ঞানে তার অবদানের জন্য তিনি ১৯০১ সালে রয়েল সোসাইটি থেকে কপলি পদক লাভ করেন।